Pusat Perdagangan Sabah

Pusat Perdagangan Sabah ialah sebuah bangunan pusat perdagangan di Kota Kinabalu, Sabah, Malaysia. Bangunan yang terletak pada keluasan lebih kurang 100,000 kaki persegi mencapai ketinggian 70 kaki dan terbahagi kepada dua tingkat. Ia diuruskan oleh Sabah Trade and Industry Consultancy Sdn. Bhd. (STIC), di bawah Jabatan Pembangunan Perindustrian dan Penyelidikan Negeri, Kementerian Pembangunan Perindustrian Kerajaan Sabah.

Ciri-ciri 
Aras pertama bangunan ini mempunyai 50,000 kaki persegi ruang boleh guna yang terdiri daripada dewan pameran utama, ruang legar, bilik mesyuarat, pejabat dan bilik persediaan manakala aras kedua mempunyai 35,000 kaki persegi ruang boleh guna yang terdiri daripada kawasan pameran tetap, ruang pejabat dan kafeteria. Bangunan ini dibuka untuk tempahan pameran, persidangan, seminar dan mesyuarat.

Acara 
Bangunan ini menjadi pusat pameran BIMP-EAGA antara Brunei, Indonesia, Malaysia dan Filipina. Pada tahun 2019, pesta buku utama negara Big Bad Wolf Books mengadakan pameran di bangunan itu.

Rujukan 

Bangunan dan struktur di Kota Kinabalu